AIŠKINAMASIS RAŠTAS

Dėl biudžetinės įstaigos Molėtų vaikų savarankiško gyvenimo namų pavadinimo pakeitimo ir nuostatų patvirtinimo

1. Parengto tarybos sprendimo projekto tikslai ir uždaviniai:

Molėtų rajono savivaldybės administracijoje gautas2024 m. vasario 26 d.Molėtų vaikų savarankiško gyvenimo namų raštas Nr. 8-25 „Dėl Molėtų vaikų savarankiško gyvenimo namų nuostatų pakeitimo“, kuriame prašoma pakeisti Molėtų vaikų savarankiško gyvenimo namų nuostatus, patvirtintus Molėtų rajono savivaldybės tarybos 2022 m. lapkričio 24 d. sprendimu Nr. B1-230 „Dėl Molėtų vaikų savarankiško gyvenimo namų nuostatų patvirtinimo“.

Tikslas – patvirtinti Molėtų paslaugų šeimai centro nuostatus, kurie keičiami dėl teisės aktuose atsiradusių pakeitimų (keičiamas įstaigos pavadinimas iš Molėtų vaikų savarankiško gyvenimo namai į Molėtų paslaugų šeimai centras bei naikinamas Laikinai ir nuolat globojamų / rūpinamų vaikų skyrius).

Uždavinys – patikslinti įstaigos funkcijas atsižvelgiant į šiuo metu galiojančius teisės aktus.

2. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

3. Laukiami rezultatai:

Molėtų paslaugų šeimai centro nuostatai atitiks galiojančių teisės aktų reikalavimus. Centras yra stacionari socialines paslaugas teikianti biudžetinė įstaiga, kurioje veikia 5 skyriai: Globos centro skyrius, Bendruomeninių vaikų globos namų skyrius, Palydėjimo paslaugos jaunuoliams skyrius, Krizių centro skyrius, Vaikų dienos socialinės priežiūros skyrius.

4. Lėšų poreikis ir jų šaltiniai:

Pakeistų nuostatų registravimo mokestis registrų centre.

5. Kiti sprendimui priimti reikalingi pagrindimai, skaičiavimai ar paaiškinimai: nėra.